Document ID: /roh_data/filtered/swiss_laws_in_ROHinterleaved.jsonl.gz/31679

This text was translated from FR into Rumantsch Grischun.

Avant d’effectuer des marquages de poissons ou d’écrevisses destinés à des relevés piscicoles, les cantons communiquent à l’Office fédéral les informations suivantes:a. le but du marquage;b. le type de marquage;c. le nombre d’animaux à marquer;d. les désignations en cas de marquage individuel;e. le début et la durée du relevé;f. le mode d’exploitation des données. L’Office fédéral publie, d’entente avec l’Office fédéral de la sécurité alimentaire et des affaires vétérinaires, des directives relatives aux méthodes de marquage qui ne sont pas soumises au régime de l’autorisation selon l’art. 18 de la loi fédérale du 16 décembre 2005 sur la protection des animaux. Les appareils de pêche électriques ne doivent être utilisés qu’avec du courant continu, dont l’ondulation résiduelle par rapport à la tension arithmétique moyenne (ripple) ne dépasse pas le seuil de 10 %. RS 455 Nouvelle teneur selon le ch. III de l’O du 23 oct. 2013, en vigueur depuis le 1 janv. 2014 (RO 2013 3709). Nouvelle teneur selon le ch. I de l’O du 22 mars 2017, en vigueur depuis le 1 mai 2018 (RO 2017 2613).

Avant ch’ils chantuns marcan peschs u giombers a chaschun da retschertgas specificas per la pestga, fan els las suandantas indicaziuns a l’Uffizi federal:a. l’intent da la marcaziun;b. il gener da la marcaziun;c. il dumber dals animals che vegnan marcads;d. las designaziuns en cas d’ina marcaziun individuala;e. il cumenzament e la durada da la retschertga;f. l’organisaziun da l’evaluaziun. En enclegientscha cun l’Uffizi federal da segirezza alimentara e fatgs veterinars decretescha l’Uffizi federal directivas davart las metodas da marcaziun che n’èn betg suttamessas a l’obligaziun da dumandar ina permissiun tenor l’artitgel 18 da la Lescha federala dals 16 da december 2005 davart la protecziun dals animals. Apparats electrics da pestgar dastgan vegnir duvrads mo cun current cuntinuà, e l’ondulaziun restanta dastga importar maximalmain 10 pertschient da la media aritmetica da la tensiun. SR 455 Versiun tenor la cifra III da l’O dals 23 d’oct. 2013, en vigur dapi il 1. da schan. 2014 (AS 2013 3709). Versiun tenor la cifra I da l’O dals 22 da mars 2017, en vigur dapi il 1. da matg 2018 (AS 2017 2613).